«Søderlund-erstatter» sendte FKH videre i cupen
Den 21 år gamle svensken kom til Haugesund fra AIK i fjor, og har siden slitt med å spille seg til fast plass på laget. Angriperen fikk 12 kamper i fjor og scoret to mål. Denne sesongen har han kun startet én seriekamp for Haugesund. Ettersom Alexander Søderlund er klar for Rosenborg, kan han få flere sjanser fra start i tiden fremover. I kveld fikk han muligheten mot Alta i cupen, og lot seg ikke be to ganger. Etter at Tor Arne Andreassen sendte Haugesund i ledelsen tidlig i kampen, snudde gjestene fra Alta etter scoringer fra Svein Ove Thomassen og Magnus Nikolaisen. Men Engblom ville det annerledes, og i løpet av to minutter scoret svensken to mål, og sendte Haugesund tilbake i ledelsen. Andreassen ble også tomålsscorer da han satte inn 4-2. Alta reduserte til 4-3, men Haugesund tok seg videre til femte runde i cupen.Det ble på ingen måte like spennende i Molde, hvor Ranheim gjestet Ole Gunnar Solskjær og co. Ranheim kjemper i toppen av 1. divisjon, men etter to strake tap har de mistet tabelltoppen. Molde på sin side sliter tungt i eliteserien, og den regjerende seriemesteren ligger for øyeblikket på nedrykksplass. Molde tok ledelsen allerede etter fem minutter, da brasilianske Agnaldo satte ballen i nettet. Vertene fortsatte å produsere sjanser, og ved pause ledet til 3-0. Målene fortsatte å renne inn de siste 45 minuttene, og da dommeren blåste av kampen sto det hele 6-0 til Molde.I tillegg til Haugesund og Molde gikk eliteserielagene Start og Rosenborg videre i cupen. Lillestrøm måtte ut i ekstraomganger mot Bryne, men vant til slutt 2-0. Det eneste eliteserielaget vi ikke får med videre til cupens kvartfinaler er Odd. Odd tok en oppskriftsmessig ledelse mot serielederen i 1. divisjon på Aspmyra, men i løpet av fire magiske minutter for hjemmelaget var kampen snudd. Først scoret Jim Johansen, før futsal-stjernen Abdurahim Laajab sendte Glimt videre i cupen.Haugesund-Bodø/Glimt Mjøndalen-Molde Start-Lillestrøm Sogndal-Rosenborg eller Rosenborg-VålerengaBodø/Glimt - Odd 2-1, Haugesund - Alta 4-3, Mjøndalen - HamKam 3-2, Molde - Ranheim 6-0, Rosenborg - Tromsø 2-1, Start - Stabæk 2-1, Lillestrøm - Bryne 2-0 etter ekstraomgangen. Spilles onsdag 26/6: Vålerenga - Sogndal.
(Haugesund-Alta 4-3) Pontus Engblom (21) scoret to mål mot Alta, og viste seg verdig en plass på laget når Rosenborg-klare Alexander Søderlund forsvinner i juli.